text: Røveri var tyveri
  04 januar 2011 kl. 21.05
  Politiet i Aabenraa rykkede tirsdag aften ud til et røveri i Fakta. Men det viste sig at være et frækt tyveri i stedet.
  Klokken lidt i otte tirsdag aften fik politiet i Aabenraa en anmeldelse om et røveri hos Fakta på Løgumklostervej i byen. Det viste sig dog "bare" at være tre østeuropæiske mænd, der var på spil.
  - Den ene mand afledte ekspedientens opmærksomhed, mens en af de to andre hoppede om bag disken og fyldte en masse cigaretter i en sæk, fortæller vagtchefen hos Syd- og Sønderjyllands Politi.
  Ifølge politiet blev ingen truet i forbindelse med tyveriet af cigaretterne, og det kan derfor ikke betegnes som et røveri.
  